ወፈያ ክፍሊ ኣካላት፡ ብክፍሊ [ሚኒስትሪ] ጥዕና ኣሜሪካ ቁጽጽር ይግበረሉ'ኳ እንተኾነ፡ ወፈያ ሬሳ ግን ቁጽጽር ኣይግበረሉን'ዩ። ምሻጥን ምዕዳግን ክፍሊ ኣካላት ሰብ ገበን'ዩ፡ "ንመስርሕ" ሬሳ "ርትዓዊ" ክፍሊት ምሕታት ግን ፍቑድ`ዩ። እዚ ክፍሊት`ዚ ኸኣ ንመውጽኢ ኣካላት፣ መኽዘኒ፣ መጓዓዚያን መጉሓፍን የጠቓልል። እቲ "ርትዓዊ" ዝብል ኣምር ግን ብዝኾነ መንገዲ ክትርጎም ይኽእል`ዩ። እተን መሳለጥቲ ትካላት ድማ ነናይ ውልቀን ውሽጣዊ ኣሰራርሓን ፖሊሲታትን ክውጽኣ ይኽእላ። ኣብ ዓመት ክንደይ ዝኣኽሉ ሬሳታት ንሕክምና ምርምር ከም ዝተወፈዩ ዝከታተል ዝኾነ ይኹን ሃገራውን ዓለማውን መዝገብ`ውን የለን። ኣብ ኣሜሪካ ኣሽሓት ሰባት ብእምነት ግብረ-ሰናይ ኣብ ምርምር ትምህርታውን ስነ-ፍልጠታዊ ሕክምናን ክውዕል ኢሎም ሬሳታት ከም ዝውፍዩ ይግመት። ምንጪ ስእሊ, Getty Images ማእከላት ወፈያ ሬሳታት ናይ ዩኒቨርሲታት ድማ ተማሃሮ ሕክምና ንምምሃር ሬሳታት ይጥቀማ`የን። ከም ካሊፎርኒያ ዩኒቨርሲቲ ዝኣመሰላ ድማ ግሉጽ ዝኾነ መደብ የውጽኣ`የን። ከም`ቲ "መፍረ ሬሳ" ተባሂሉ ዝፍለጥ ማእከል ምርምር ስነ-ሰብ ናይ ተነሲ ዩኒቨርሲቲ ድማ ንጉጅለታት ፎረንሲክ [ንፖሊስ ኣብ መርመራኦም ዝሕግዝ ስነ-ፍልጠታዊ ፈተነ] ሬሳታት ብኸመይ ከም ዝምሽምሹ ፍሉይ ትምህርቲ ይህባ። ዕጫ ዝተወፈየ ሬሳታት፡ ኣብ መዓላ ናይ`ታ ተቐባሊት ማእከል`ዩ ዝምርኮስ ኢላ ዳይሬክተር ኣገልግሎት ስነ-መዛርዕ ዩኒቨርሲቲ ካሊፎርኒያ ብራንዲ ሽሚት ንቢቢሲ ኣብ ዝሃበቶ መብርሂ። "ዝኾነ ይኹን ንትምህርታውን መርምራውን መዓላ ሬሳ ዘወፍይ ሰብ ንዕላማ ናይ`ቲ ዝውፈየሉ ዘሎ ትካል ክፈልጥ ክኽእል ኣለዎ። እቲ ትካል ኣካዳሚያዊ ትካል ድዩ፡ መንግስታዊ መዛርዓዊ ኣማኻሪ ኮሚቴ ወይ ውልቃዊ ኩባንያ ...?፡ ንምንታይ መዓላ ይውፊ ከም ዘሎ`ውን ክገልጽ ኣለዎ"። ምንጪ ስእሊ, Getty Images እቲ ሕጂ ዝስረሓሉ ዘሎ ሕጊ ንወፈይቲ ይኹን ነቶም ኣብ ማእከላት ስነ-ፍልጠታዊ ሕክምና ዝሰርሑ ሰባት ክጽውን [ካብ ሓደጋ ክከላከል] ብቑዕ ኣይኮነን ትብል ሽሚት። እቲ ሓደ ዓይነት [ዩኒፎርም] መዛሮዓዊ ሕጊ ህያብ (ዩ ኤ ጂ ኤ) ብኮሚሽን ዩኒፎርም ሎው`ዩ ተዳልዩ ንግዝኣት ካሊፎርኒያ ዘመሓድር ሕጊ`ዩ፡ በቲ ግዝኣት ድማ ክመሓየሽ ይኽእል ኢላ። "መዛርዓዊ ህያብ መን ይህብ፡ መን`ከ የመሓይሽን ይስርዝን ሓፈሻዊ ዓይነት ህያብ መዛርዕ፡ ምቕያር ኣካላት [ትራንስፕላንት] ይኹን ሕክምናዊ ፍወሳ፣ ትምህርትን መርምርን ናይ ምውሳን ስልጣን ኣለዎ" ዝብል መብርሂ ኣለዋ። ምግላጽ ፍታው ወፈይቲ ይኹን ፍሉይ መዓላ፣ ምስግጋር፣ ምክትታል፣ ሓላፍነት ናይ መወዳእታ ምእላይን ዓይነት ገንዘባዊ መኽሰብን ግን ኣይውስንን`ዩ ዝበለት ሽሚት፡ "ተወሳኺ ሕጊ ቁጽጽር" ኣድላይ ካብ ዝኸውን ግን ነዊሕ ኮይኑ`ሎ ኢላ። "ዝያዳ ፍሉይ ዝኾነ ምቁጽጻር ዘይምህላዉን ተቐያይርነትን ኣብ`ዚ ሕጂ መጺሕናዮ ዘለና ዘሕዝን ግህሰት ባህግታት ለገስትን ባህግታት ቤተሰባትን ኣእትዩና`ሎ። እቶም ዘለዉ ሕግታት ዝታዳ ክጸንዑ ይግብኦም፡ ከም ንጹር መስርሕ መዝነትን ፍታውን ብምሃብ ለገስቲ ምሉእ ሓበሬታ ተዓጢቖም ውሳነ ክወስዱ ዘኽእሉ ተወሰኽቲ ሕግታት ምትእትታው ግዜኡ ከምኣኸለ`ውን እኣምን" ትብል ስሚት። ንዝወለደቶ ምዉት ዕሸል ንዓመታት ኣብ መኸዘን ዘቐመጠት ኣደ ምስ ሬሳ ኣዲኣ ንሰለስተ ዓመታት ዝተቐመጠት ሰበይቲ ተኣሲራ "ኣቦይን ኣደይን ሓዊሱ ናይ 15 ስድራ ሬሳ ተፋሒሩ ወፂኡ" ብዘይካ ዩ ኤ ጂ ኤ ድማ፡ ከም መምርሒ ናይ ማሕበር ኣሜሪካውያን ክኢላታት ስነ-መዛርዕ [ኣናቶሚስትስ] ዝኣመሰሉ ዝተለገሱ ሬሳታት ብኸመይ ክተሓዙ ከም ዘለዎም ዘመሓድሩ መመርሕታት`ውን ኣለዉ።.
